Dette huset ligger i et landlig område med trivelige naboer, koselige små landsbyer i nærheten og gode turmuligheter i omegnen. Alt man trenger av utstyr finner man i huset. Deilig å sitte på den store terrassen ved soverommet i 2. etasje å spise frokost i morgensol med utsikt mot oliventrær og fjell. Om ettermiddagen/kvelden ble uteplassen ved inngangspartiet flittig brukt. Herfra var det en helt magisk utsikt til Lefka Ori - De hvite fjellene og solnedgangen. Sauene koste seg med kaktus i veikanten og de små hundene (ikke villhunder) og kattene levde i fredelig harmoni. Om kvelden kan man ta seg en spasertur til nærmeste landsby, Kefalas, og spise deilig Souvlaki om man vil. Ca 15 min å gå. Nærmeste badested, Ombros Gialos, har det klareste vann man kan tenke seg, men egner seg best når det ikke er vind. I så fall er Almyrida, 12 minutters kjøretur unna, helt perfekt. Der er det en strand som ligger i le for nordavinden, som har vært et problem på nordkysten mange ganger. Paleiloni gir deg mange muligheter for opplevelser i Apokoronas-området og i vestre del av Kreta. Og det kjennes helt fantastisk ut å komme tilbake til dette koselige huset og nyte stillheten etter en dag på farten ! Anbefales på det varmeste :)